OpenLLM-France/wikimedia huggingface dataset:
# Stereum

Stereum és el gènere tipus de la família de fongs Stereaceae dins l'ordre Russulales. Fins recentment, aquest gènere va estar classificat dins la família Corticiaceae, de l'ordre Corticiales. Stereum conté 27 espècies amb una àmplia distribució.

## Hàbitat

Les espècies de Stereum viuen en tota mena de fusta morta (inclosa la d'alzina), fusta dura o fulles mortes. De vegades es troben en fulles vives.

## Característiques

Les espècies de Stereum no tenen tubs. Són simplement petites membranes que apareixen sovint en la fusta morta. Per la part de sota dels fongs hi ha espores però cap estructura més, per exemple làmines. Com la majoria dels membres de la seva família, els Stereum no tenen fíbules i les espores són amiloides.
Les espècies es poden dividir en dos grups: les sagnants (aquelles que exsuden un líquid roig quan es tallen, de manera similar al gènere Lactarius) i les no sagnants (aquelles que no ho fan). Diversos autors fins i tot han format un gènere diferent per a les espècies sagnants de Stereum: Haematostereum.

## Taxonomia

N'hi ha moltes; de bon tros la més comuna és Stereum hirsutum.
* Stereum complicatum
* Stereum gausapatum
* Stereum hirsutum
* Stereum insignitum -- pot ser considerat un sinònim de Stereum subtomentosum
* Stereum ostrea -- De vegades considerat només com una varietat de
* Stereum papyrinum -- Nom preferit: Lopharia papyrina
* Stereum purpureum -- (causa el mal del plom) Nom preferit: Chondrostereum purpureum, és un fitopatogen de diversos fruiters i altres arbres
* Stereum sanguinolentum
* Stereum subtomentosum
* Stereum taxodii -- Nom preferit: Laurilia taxodii

## Referències

* ↑ Kirk MP, Cannon PF, Minter DW, Stalpers JA.. Dictionary of the Fungi. 10th edition. Wallingford: CABI, 2008, p. 665. ISBN 0-85199-826-7.
* 1 2 3 See the entries in Index Fungorum for the current names and synonyms.

## Enllaços externs

* Stereum at Index Fungorum
# Punta del Mariano

La Punta del Mariano és una muntanya de 321 metres que es troba al municipi de Granyena de les Garrigues, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Daniel Ferrer i Isern

Daniel Ferrer i Isern (Figueres, 1979) és un filòleg, escriptor i lingüista català.
És fill de Maria Isern Planas i Rafel Ferrer Cornellà. És el gran de dos germans: Daniel i Meritxell. Es va casar amb la matemàtica Nadina Palafoix i Casademont, amb la qual va tenir una filla, Helena,. Va cursar l'ensenyament primari i secundari a la seva ciutat natal, Figueres, i estudià Filologia Catalana (1997-2001) a la Universitat de Girona, on va destacar ben aviat per les seves qualificacions acadèmiques i per l'aprenentatge autodidacte del Grec i Llatí clàssics.
Paral·lelament a la feina de docent, va publicar el recull de diàlegs i epístoles La terra de Lavínia (2010), el poemari Esperances (2010) i el recull Pàgines blanques (2015), on pretén mostrar a través de narracions breus un itinerari vital des d'abans del naixement fins moments més tard de la mort.
A partir de 2011 ha estat col·laborant amb l'obra lexicogràfica del professor de llengües semítiques Joan Ferrer i Costa, com a coautor del Diccionari Hebreu bíblic-català Arameu bíblic-català, auspiciat per l'Associació Bíblica de Catalunya, així com en altres obres i estudis filològics del text bíblic hebreu i arameu. Així mateix, ha divulgat la Bíblia per a infants, a través de llibres com Jesús, a casa, a sopar! (Claret-Centre de Pastoral Litúrgica), amb la col·laboració de la il·lustradora Laura Puquet i Roig, i Samuel, escolta, que una veu et crida!

## Referències

* ↑ Padrosa Gorgot, Inés. Diccionari biogràfic de l'Alt Empordà. Girona: Diputació de Girona, 2009.
* ↑ CASTILLON, Xavier «El figuerenc Daniel Ferrer, premiat per haver tret 36 matrícules a filologia catalana». El Punt, 18-09-2002.
* ↑ Ferrer i Isern, Daniel. Jesús, a casa a sopar!. Barcelona: Centre de Pastoral Litúrgica, 2014, p. 24. ISBN 9788498057553.
* ↑ Ferrer i Isern, Daniel. Samuel, escolta, que una veu et crida!. Barcelona: Centre de Pastoral Litúrgica, 2018, p. 24. ISBN 9788491651840.

## Bibliografia

* ÒMNIUM CULTURAL, «Un premi engrescador», Setmanari de l'Alt EMPORDÀ, Dimarts, 2 de març de 2004.
* VILÀ, Cristina, «Premien per unanimitat Els amics d'en Dalinet del filòleg Daniel Ferrer», Setmanari de l'Alt EMPORDÀ, Dimarts, 6 de juliol de 2004.
* «Daniel Ferrer guanya un premi per un recull de poesia», Setmanari de l'Alt EMPORDÀ, dimarts, 9 d'octubre de 2007.
* «El figuerenc Daniel Ferrer, premi Portal Nou de poesia», El Punt, dimarts, 9 d'octubre de 2007.
* CASTILLÓN, Xavier, «Òmicron publica dos poemaris dels figuerencs Pere Prada i Daniel Ferrer», El Punt Avui, 8 d'abril de 2010.
* FALCÓN, Yolanda (entrevista): «Daniel Ferrer: conèixer la persona de Jesús engrandeix l'ànima», Hora Nova, dimarts 25 de novembre de 2014, pàg. 32.
# Eogrus

Eogrus (Wetmore, 1934) va ser un gènere d'aus, actualment extint, dins la família Eogruidae i l'ordre gruiformes. Era una au terrestre i carnívora. L'espècie Eogrus aeola va ser la primera a ser descrita, per Wetmore, l'any 1934 sobre la base de fòssils de l'Eocè mitjà de la Mongòlia interior.

## Taxonomia

* Eogrus aeola
* Eogrus crudus
* Eogrus turanicus

## Referències

* ↑ «Fossilworks». Arxivat de l'original el 2016-03-03. [Consulta: 7 juny 2015].
* ↑ Google books Paleogene fossil birds
# Forn d'oli de ginebre de Vall de Porcs

Forn d'oli de ginebre de Vall de Porcs és un forn d'oli de ginebre de Riba-roja d'Ebre (Ribera d'Ebre) protegida com a Bé Cultural d'Interès Local.

## Descripció

Es tracta d'una construcció en pedra feta per a destil·lar, via escalfor, l'oli de ginebre.
Ubicat al començament de les Valls, Vall de Graell, per sobre de Vall de Porcs, accés per Les Vaques i la Magatanya fins al d'Amable, camí a peu per la muntanya fins a arribar a la carena i es troba a l'altre vessant.
Es troba en mal estat de conservació, semi derruït, amb el que es poden veure les dues parets interiors, el que li dona major valor didàctic. Té canal de recollida d'oli des de dintre del forn fins a una gran pica de recollida.

## Referències

* 1 2 3 «Forn d'oli de ginebre de Vall de Porcs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 maig 2021].
# Montreuil-sur-Ille

Montreuil-sur-Ille (en bretó Mousterel-an-Il, en gal·ló Móstroelh) és un municipi francès, situat a la regió de Bretanya, al departament d'Ille i Vilaine.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.313 | 1.399 | 1.479 | 1.453 | 1.418 | 1.554 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Patrick Vasseur | PRG |
# El Puig (Montoliu de Segarra)

El Puig és una muntanya de 786 metres que es troba al municipi de Montoliu de Segarra, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Daniel Fernández Mercadé

Daniel Fernández Mercadé (Barcelona, 9 de setembre de 1929 - Barcelona, 30 de setembre de 2015) fou un jugador del Círcol Catòlic de Badalona fins al 1958. El 1960 s'incorporà a l'estructura directiva del Club Joventut de Badalona, tasca que exercí durant disset anys, i de la qual destaca la seva labor en la construcció d'un nou pavelló que s'inaugurà el 1972.
Va ser jugador de bàsquet del Círcol Catòlic de Badalona i Cercle Catòlic d'Olot. Entrenador del Centre Catolic de Olot. Directiu de tres clubs: El Círcol Catòlic de Badalona, el Club Joventud de Badalona i el FC Barcelona. Va ser un mecenes de la Penya.
Juntament amb Jaume Amor, Eugeni Verdú i Rafael Pich, va llençar-se a l'aventura de construir una escola a l'Hospitalet de Llobregat com a resposta a les dificultats d'escolarització en una zona en la qual hi havia necessitat de 8.000 places escolars. Aquesta escola va ser el Col·legi Xaloc.
L'any 1998 va ser distingit per la Fundació de Bàsquet Català va ser distingit com a Històric del Bàsquet Català.

## Bibliografia

* FERNÁNDEZ-CAPO, J (2020). ¡Construyendo la Penya!: Daniel Fernández Mercadé, el primer manager moderno del Joventud de Badalona. Caligrama Ediciones. ISBN 978-84-18310-18-8

## Referències

* ↑ «Daniel Fernández Mercadé». Enciclopèdia de l'esport català. Barcelona: Grup Enciclopèdia Catalana. [Consulta: 3 gener 2021].
* ↑ «Daniel Fernández Mercadé, un mecenas verdinegro» (en castellà), 21-12-2020. [Consulta: 2 gener 2021].
* ↑ «Històrics del Bàsquet Català». Fundació Bàsquet Català. Arxivat de l'original el 2017-08-18. [Consulta: 3 gener 2021].
# Ermita de Santa Madrona

«Ermita de Santa Madrona» té aquests significats:
* Ermita de Santa Madrona (Móra d'Ebre)
* Ermita de Santa Madrona (Riba-roja d'Ebre)
* Ermita de Santa Madrona (Corbera d'Ebre)
* Ermita de Santa Madrona (Barcelona)
# Merrill Lynch

Merrill Lynch & Co, Inc (NYSE MERTYO 8675), és una companyia estatunidenca, que a través de les seves subsidiàries i afiliades, ofereix serveis en el mercat de capitals, inversions bancàries, assessoria consultiva, gestió de capital, gestió d'actius, assegurances i serveis de banca. Va ser fundada l'any 1914 per Charles I. Merrill i Edmund C. Lynch i adquirida pel Bank of America per 44.000 milions de dòlars al setembre de 2008 per salvar-la de la crisi de les hipoteques subprime. Opera en més de 40 països arreu del món.

## Subsidiàries

* Financial Data Services, Inc
* Merrill Lynch Europe PLC
* Merrill Lynch, Pierce, Fenner & Smith Incorporated (PFS)
* Merrill Lynch Bank USA
* Merrill Lynch Bank & Trust Co, FSB
* Merrill Lynch International (MLI)
* Merrill Lynch Government Securities, Inc (GSI)
* Merill Lynch Japan (MLJ)
* Merrill Lynch Canada (MLC)
* Merrill Lynch (India) Technology Services (MLITS)

## Referències

* ↑ El Bank of America compra Merrill Lynch per 31.000 milions, El País, 15 de setembre de 2008.

## Vegeu també

* Sistema Universitari Texas A&M
* Lehman Brothers
* BlackRock
* Susan Wagner

## Enllaços externs

* Lloc web oficial de la societat Merril Lynch & Co, Inc
# El Sunyer (Centelles)

El Sunyer és un mas del municipi de Centelles, situat al Pla de la Garga, a l'extrem meridional del terme municipal, a ponent del Cerdà de la Garga.
El mas és un conjunt tancat format per l'edifici principal i sis edificacions annexes al voltant d'un pati. L'edifici principal és de planta rectangular, planta baixa i dos pisos. La coberta és de dos vessants, recoberta amb teula aràbiga. A la façana de llevant hi ha uns carreus amb la data de 1716 i 1743, possible data de construcció i ampliació del mas. Aquest mateix element arquitectònic i la tipologia del mas, fa indicar que es tractaria d'un mas amb origen el segle xviii. La masia patí una forta reforma durant el segle xix. Actualment és d'ús residencial i està catalogada com a bé cultural d'interès local.

## Referències

* ↑ «El Sunyer». Diputació de Barcelona. [Consulta: 12 setembre 2020].
# Daniel García

Daniel García és el nom dels següents personatges:
* Daniel García, cuiner basc
* Daniel García Carrillo, (n. 1990), futbolista basc
* Daniel García Lara, (n. 1974), futbolista català
* Daniel Garcia Gutiérrez, jugador de bàsquet català
* Dani García García, jugador de bàsquet català
* Daniel García Andújar, (Almoradí, 1966), artista visual alacantí
# Estació de London Euston

London Euston, o Euston, és una estació de ferrocarril situada al districte de Camden, a Londres. És una de les més grans de la ciutat i la sisena terminal amb més ocupació. Té serveis de National Rail, London Overground i el Metro de Londres.
| Anterior estació | Metro de Londres | Següent estació |
| Mornington Crescentdirecció Edgware, Mill Hill East o High Barnet | Northern Line | Warren Streetvia Charing Crossdirecció Kennington o Morden |
| Camden Towndirecció Edgware, Mill Hill East o High Barnet | Northern Line | King's Cross St. Pancrasvia Bankdirecció Morden |
| Warren Streetdirecció Brixton | Victoria Line | King's Cross St. Pancrasdirecció Walthamstow Central |
| Anterior estació | London Overground | Següent estació |
| South Hampsteaddirecció Watford Junction | Watford DC Line | Terminal |
| National Rail |||||
| Watford Junction | First ScotRail Lowland Caledonian Sleeper | Terminus |
| Crewe | First ScotRail Highland Caledonian Sleeper (southbound) | Terminal |
| Terminus | First ScotRail Highland Caledonian Sleeper (northbound) | Watford Junction |
| Watford Junction | London Midland London - Crewe | Terminus |
| Harrow & Wealdstone | London Midland London - Birmingham | Terminus |
| Rugby, Milton Keynes Central or Watford Junction | Virgin Trains London - Birmingham | Terminus |
| Warrington Bank Quay | Virgin Trains London - Glasgow | Terminus |
| Milton Keynes Central | Virgin Trains London - Chester/ Holyhead | Terminus |
| Watford Junction, Milton Keynes Central or Stafford | Virgin Trains London - Liverpool | Terminus |
| Watford Junction or Stoke-on-Trent | Virgin Trains London - Manchester | Terminus |
| Milton Keynes Central | Virgin Trains London - Wolverhampton | Terminus |
# Diandrochloa

Diandrochloa és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Etimologia

El nombre del gènere deriva del grec diandro (mascle) i chloé (herba), ludint els seus florets.

## Citologia

Número de la base del cromosoma, x = 10. Cromosomes "petits".

## Taxonomia

* Diandrochloa diarrhena (Schult. i Schult. f.) A.N. Henry
* Diandrochloa diplachnoides (Steud.) A.N. Henry
* Diandrochloa glomerata (Walter) Burkart
* Diandrochloa japonica (Thunb.) A.N. Henry
* Diandrochloa namaquensis (Nees ex Schrad.) De Winter
* Diandrochloa pusilla (Hack.) De Winter
# Merrillita

La merrillita és un mineral de la classe dels fosfats que pertany i dona nom al grup de la merrillita. Va ser descrita per primera vegada l'any 1915 per George P. Merrill (1854–1929), de qui n'agafa el nom, especialista en meteorits de la Smithsonian Institution, però va ser aprovada per l'IMA l'any 1976.

## Característiques

La merrillita és un fosfat de fórmula química Ca₉NaMg(PO₄)₇. És el mineral anàleg amb magnesi de la ferrimerillita. És incolora o blanca i cristal·litza en el sistema trigonal.
Segons la classificació de Nickel-Strunz, l'olgita pertany a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb 49 minerals més, entre els quals es troben: howardevansita, al·luaudita, arseniopleïta, bario-olgita, bobfergusonita, brianita, hagendorfita, johil·lerita, johnsomervilleïta, marićita, olgita, yazganita, qingheiïta, qingheiïta-(Fe$^{2+}$), schäferita, whitlockita i xenofil·lita.

## Formació i jaciments

La merrillita és un component molt habitual de les roques extraterrestres. Es troba en pal·lasites, roques lunars, meteorits marcians, i molts altres grups de meteorits. De fet, s'han trobat més de 180 meteorits arreu dels cinc continents que contenen merrillita. Hi ha quatre localitats, de les quals es van fer servir mostres per a la descripció original, que són considerades localitats tipus: Alfaniello, Itàlia; Dharamsala, Índia; Pultusk, Polònia; i Rich Mountain, Carolina del Nord.

## Referències

* 1 2 3 «Merrillite» (en anglès). Mindat. [Consulta: 7 novembre 2015].
* ↑ «The New IMA List of Minerals – A Work in Progress – Updated: July 2016». Arxivat de l'original el 9 de setembre 2016. [Consulta: 26 setembre 2016].
* ↑ Jolliff, Bradley L.; John M. Hughes; John J. Freeman; Ryan A. Zeigler «Crystal chemistry of lunar merrillite and comparison to other meteoritic and planetary suites of whitlockite and merrillite». American Mineralogist, 91, 2006, pàg. 1583–1595. DOI: 10.2183/am.2006.2185.
# Estació de London Paddington

L'estació de London Paddington o Paddington, és una estació de ferrocarril de Network Rail i del metro de Londres situada a prop del centre de Londres, Anglaterra.
És un dels llocs històrics, després d'haver servit com a terminal de Londres de la companyia Great Western Railway i altres des de 1838. Gran part de l'actual estació es remunta al 1854, i dissenyada per Isambard Kingdom Brunel (fill de Marc Brunel). Aquesta estació va ser la primera a ser servida per un tren de metro del món el 1863.
Tot i la seva història i la necessitat de preservar-ne el lloc, el complex ha estat recentment modernitzat, i ara a més també és terminal del Heathrow Express. L'estació es troba a la Zona 1.

## Metro de Londres

L'estació de metro té parades en diferents línies: Hammersmith & City Line, District Line, Circle Line i Bakerloo Line.
| Anterior estació | Metro de Londres | Següent estació |
| | Praed Street | |
| Warwick Avenuedirecció Harrow & Wealdstone | Bakerloo Line | Edgware Roaddirecció Elephant & Castle |
| Bayswaterdirecció Victoria | Circle Line | Edgware Roaddirecció King's Cross St. Pancras |
| Bayswaterdirecció Wimbledon | District Line | Edgware RoadTerminal |
| | Bishop's Bridge Road | |
| Royal Oakdirecció Hammersmith | Hammersmith & City Line | Edgware Roaddirecció Barking |

## National Rail

L'estació de National Rail s'anomena oficialment London Paddington, nom que és més utilitzat a fora de Londres i rarament pels londinecs. Bona part de l'estació data de 1854 quan es va construir com a terminal de Great Western Railway.
| Anterior estació | National Rail | Següent estació |
| Terminal | First Great Western Greenford Branch Line Monday-Saturday Only | Acton Main Line |
| Terminal | First Great Western Great Western Main Line | Slough or Reading |
| Terminal | First Great Western Night Riviera | Reading |
| Terminal | First Great Western Commuter services Great Western Main Line | Acton Main Line Ealing Broadway on Sundays |
| Terminal | Chiltern Railways London Paddington - Gerrards Cross Monday-Friday Only | West Ruislip |
| Terminal | Heathrow Express Paddington - Heathrow | Heathrow Central |
| Terminal | Heathrow Connect Paddington - Heathrow | Ealing Broadway |

## Enllaços externs

* Informació de l'estació des de Network Rail.
* Horaris de trens.
* Galeria d'imatges de l'estació.
# Tour de Flandes 1994

El Tour de Flandes 1994 fou la 78a edició del Tour de Flandes. La cursa es disputà el 3 d'abril de 1994, amb inici a Sint-Niklaas i final a Meerbeke i un recorregut de 268 quilòmetres. El vencedor final fou l'italià Gianni Bugno, que s'imposà a l'esprint per davant del belga Johan Museeuw i ucraïnès Andrei Txmil.
Era la segona cursa de la Copa del Món de ciclisme de 1994.

## Classificació final

| | Ciclista | Equip | Temps |
| 1 | Gianni Bugno (ITA) | Polti-Vaporetto | 6h 45' 20" |
| 2 | Johan Museeuw (BEL) | GB-MG Maglificio-Bianchi | m. t. |
| 3 | Andrei Txmil (UKR) | Lotto-Vetta-Caloi | m. t. |
| 4 | Franco Ballerini (ITA) | Mapei-Clas | m. t. |
| 5 | Johan Capiot (BEL) | TVM-Bison Kit | + 1' 11" |
| 6 | Fabio Baldato (ITA) | GB-MG Maglificio-Bianchi | + 1' 54" |
| 7 | Guido Bontempi (ITA) | Gewiss-Ballan | m. t. |
| 8 | Marc Sergeant (BEL) | Histor-Novemail | m. t. |
| 9 | Edwig Van Hooydonck (BEL) | Wordperfect-Colnago-Decca | m. t. |
| 10 | Frank Corvers (BEL) | Collstrop-Willy Naessens | m. t. |

## Referències

* Resultats a sitiodeciclismo.net
* Resultats a les-sports.info
# Merrill (Iowa)

Merrill és una població dels Estats Units a l'estat d'Iowa. Segons el cens del 2000 tenia 754 habitants.

## Demografia

Segons el cens del 2000, Merrill tenia 754 habitants, 280 habitatges, i 203 famílies. La densitat de població era de 677 habitants/km².
Dels 280 habitatges en un 37,5% hi vivien nens de menys de 18 anys, en un 63,2% hi vivien parelles casades, en un 7,5% dones solteres, i en un 27,5% no eren unitats familiars. En el 24,3% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,24.
Per edats la població es repartia de la següent manera: un 31,2% tenia menys de 18 anys, un 5,7% entre 18 i 24, un 27,9% entre 25 i 44, un 17,8% de 45 a 60 i un 17,5% 65 anys o més.
L'edat mediana era de 36 anys. Per cada 100 dones de 18 o més anys hi havia 105,1 homes.
La renda mediana per habitatge era de 43.333 $ i la renda mediana per família de 50.000 $. Els homes tenien una renda mediana de 31.620 $ mentre que les dones 21.845 $. La renda per capita de la població era de 15.656 $. Entorn del 2,1% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Merrill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Merrill». American Fact Finder. Oficina del Cens dels Estats Units, 12-01-2010.
# Les Comes (Aramunt)

Les Comes és una coma del municipi de Conca de Dalt, al Pallars Jussà, a l'antic terme d'Aramunt, en terres del poble d'Aramunt.
Està situada al nord-est de les Eres d'Aramunt, a poca distància de la població. És a ponent de Toís i de los Àrbols, al nord-est de Santadria i a llevant de les Espujos, a l'esquerra del barranc dels Clops. Les Comes estan emmarcades a llevant pel Camí de Toís i Travet i a ponent pel Camí de Sant Martí.

## Enllaços externs

* Institut Cartogràfic de Catalunya; cal fer dos passos d'aproximació
# Stowell

Stowell és una concentració de població designada pel cens dels Estats Units a l'estat de Texas. Segons el cens del 2000 tenia 1.572 habitants.

## Demografia

Segons el cens del 2000, Stowell tenia 1.572 habitants, 564 habitatges, i 433 famílies. La densitat de població era de 61,3 habitants per km².
Dels 564 habitatges en un 35,8% hi vivien nens de menys de 18 anys, en un 59,8% hi vivien parelles casades, en un 11% dones solteres, i en un 23,2% no eren unitats familiars. En el 19% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,21.
Per edats la població es repartia de la següent manera: un 27,9% tenia menys de 18 anys, un 9,8% entre 18 i 24, un 30,1% entre 25 i 44, un 22,4% de 45 a 60 i un 9,9% 65 anys o més.
L'edat mediana era de 34 anys. Per cada 100 dones de 18 o més anys hi havia 97,2 homes.
La renda mediana per habitatge era de 32.981 $ i la renda mediana per família de 39.792 $. Els homes tenien una renda mediana de 35.154 $ mentre que les dones 17.500 $. La renda per capita de la població era de 15.371 $. Aproximadament el 10,9% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stowell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Stowell». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Croissança

Croisances o Crosanças [kru'zansɔ] (oficialment Croisances) és un antic municipi francès del departament de l'Alt Loira, a la regió d'Alvèrnia-Roine-Alps. A partir de l'1 de gener de 2016, Croisanças fusiona amb Toràs.

## Referències

* ↑ bdtopoc